Minister ontken sy verjaag joernaliste | Maroela Media
Volgens eNCA is sy verslaggewer Thubalihle Vilane en kameraman Bongumusa Mkhize verbied om die saal by die KwaNzimela Anglikaanse kerk in Melmoth binne te gaan waar Dlamini Sondag die 16 dae van aktivisme teen geweld teen vroue en kinders bekend gestel het.
Dlamini het gesê die SAUK en eNCA het onderhoude met haar versoek, maar dat daar weens tydbeperkings besluit is dat sy die onderhoud met die SAUK sal doen en dat Weziwe Thusi, LUR vir maatskaplike ontwikkeling in KwaZulu-Natal, die onderhoud met eNCA sal doen.
Volgens Dlamini is sy in kennis gestel dat daar glo 'n gesprek was tussen beamptes van haar kantoor en eNCA en dat haar personeelhoof eNCA glo toegang tot die saal verbied het.
Dlamini het gesê sy het geen verslaggewer gevra om die geleentheid te verlaat of toegang tot die saal verbied nie. Sy het met 'n ondersoek begin om vas te stel wat gebeur het. Volgens Dlamini sal sy nooit 'n joernalis vra om 'n regeringsbyeenkoms te verlaat nie.
eNCA het vroeër gesê sy verslaggewer en kameraman was besig om Dlamini se aankoms te verfilm toe sy hulle genader en gesê het sy neem aanstoot omdat die kamera op haar gerig is. Palesa Mphamo, Dlamini se personeelhoof, het toe glo aan hulle gesê dat hulle nie die saal waar Dlamini haar toespraak lewer mag binnegaan nie. Daar is aan hulle gesê die minister weier om met eNCA te praat en sal slegs met die SAUK praat aangesien "hulle die parameters begryp".
"eNCA is diep bekommerd dat ons deur 'n minister verbied word by 'n geleentheid van nasionale belang. Ons het die reg om enige openbare aangestelde verteenwoordiger vrae te vra en sien dit as ons plig om dit te doen," het die nuusdiens gesê.
Sy lieg so sy glo al haarself. Wat soek sy nog daar?
Sy lieg. Dit is mos sy wat toe sy voor 'n kommisie moes getuig toe kon sy nie Engels praat nie. Moes toe 'n Zoeloe tolk kry. Patties.
is sy nog nie 'n doqktur (lw; doqktur) nie
een van die die dae is sy ook 'n doqktur, 'n doqktur in "'onychophagia"
Luister na haar woordspelings. Sy 'het geen een v haar mense opdrag gegee om die media te verbied nie), maar sy het hulle self genader. Net effense verdraaiing vsn die werklikheid en sy verbeel haar sy is tol los. Dink sekeres van hulle het geleer om die waarheid te verdraai voor hulle kon praat.
Die vrou is besig om sa-hool se naam nog meer skade aan te doen . Wat dink sy is die kans dat n mediahuis sal lieg oor so iets ? Ek dink sy is die een wat iets het om weg te steek . Ek ruik n rot , en n baie groot een .